*Pielikums Nr.1*

*Uzņēmuma līgumam Nr.5/4-10/2023*

*par VSIA “Latvijas Televīzija” veidotā satura par Vispārējiem latviešu dziesmu un deju svētkiem 2023.gadā recenzēšanu*

Neatkarīga nozares profesionāļa/eksperta recenzija par sabiedriskā pasūtījuma izpildi

NOVĒRTĒJUMA ANKETA

Recenzents: Arta Ģiga

Recenzētais elektroniskais plašsaziņas līdzeklis: Latvijas Televīzija

Recenzētā pārraide/sadaļa: Kultūras ziņas

Recenzēto satura vienību skaits/ilgums: 5

Recenzēto satura vienību pārraidīšanas/publicēšanas datums/-i: 21.06., 26.06., 27.06., 28.06., 29.06.,

1. **UNIVERSĀLIE KRITĒRIJI**
   1. **Satura/projekta atbilstība definētajiem sabiedriskā pasūtījuma uzdevumiem.**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Kultūras ziņas atbilst sab. pasūtījuma uzdevumam*  Nodrošināt saturu, kas ataino Latvijas kultūru, sekmē tās pieejamību. |

* 1. **Atbilstība konkrētās pārraides, satura risinājuma definētajam mērķim un uzdevumam.**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Kultūras ziņu izlaidumos tika iekļautas ziņas par gatavošanos Dziesmu svētkiem, to norisi.* |

* 1. **Vai projektam ir ilgtspējīgs efekts, tostarp žurnālistikas un mediju profesionālās kvalitātes uzlabošanā.**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Kultūras ziņas ir īpašs žanrs, kas prasa padziļinātas zināšanas un to uzkrāšanu.* |

* 1. **Satura pieejamības nodrošināšana daudzveidīgās satura izplatīšanas platformās un potenciālā sasniedzamā auditorija (atbilstoši definētajam, pieejamajiem datiem utt.).**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst. Kultūras ziņu saturs pieejams ar tulkojumu zīmju valodā, raidījumi skatāmi TV un interneta platformā.* |

* 1. **Satura atbilstība žurnālistikas ētikas un profesionālajiem standartiem, viedokļu daudzveidības nodrošināšana (atbilstoši žanra specifikai).**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Viedokļu daudzveidība ir nodrošināta, tomēr jāatzīmē, ka kultūras patērētājam ir atvēlēta ierobežota loma, tikai novērtējot kā kaut kas patika, bet nerosinot diskusiju par kultūras patēriņa problēmām.* |

**2. SPECIĀLIE KRITĒRIJI FORMĀTA NOVĒRTĒŠANAI**

**2.1. Formas kritēriji (atbilstība formātam, scenārija dramaturģijas kvalitāte, vēstījuma dinamika, režijas kvalitāte, mūzikas izmantošanas prasmes, subtitru kvalitāte).**

|  |
| --- |
| *Kultūras ziņas ir raidījums ziņu formātā, kas apkopo dienas galvenos kultūras notikumus vai ar to saistītās ziņas. Īpašas režijas raidījumam nav, tas darbojas pēc ziņu veidošanas principiem.* |

**2.2. Satura kritēriji (satura veidošanā iesaistītā personāla darba kvalitāte, satura vērtība un oriģinalitāte, satura neitralitāte un sabalansētība virsrakstos, līdos, vizuālajos risinājumos, valodas lietojums, informācijas avotu atlase un izmantojums, vēstījuma uztveramības kvalitāte, konteksta saprotamība).**

|  |
| --- |
| *21.06 raidījumā iekļauts sižets par koru lielkoncertu “Tīrums” un tā ģenerālmēģinājumu. Studijas pieteikumā tiek solīts, ka sižets atbildēs uz jautājumu kāpēc koncerts nav izpārdots, sižets uz to neatbild, bet stāsta par koncerta saturu.*  *26.06 raidījumā iekļauti divi sižeti- par svētku dalībnieku maisiņu saturu un to komplektēšanu un par to, cik draudzīgi dabai būs svētki. Raidījuma vadītājai Adrianai Rozei studijā ir tērps kas vai nu ir, vai ļoti atgādina treniņtērpa jaku. Ja tas ir kāds vēstījums, tad raidījumā tas netiek paskaidrots.*  *27.06 raidījumā sižets par Dz.Sv. dalībnieku koncertu Bērnu slimnīcā.*  *28.06 sižets kā LTV gatavojas svētku atrādīšanai. Sižetā garš LTV galvenās redaktores Sigitas Roķes citāts, kurā uzskaita dažādas LTV struktūrvienības, kas strādās svētku atspoguļošanā. Tas varētu būt interesanti pašiem LTV darbiniekiem, bet ir maznozīmīga informācija skatītājiem.*  *29.06 sižets par svētku koncertu scenogrāfiju un par svētku relikvijām.*  *Svētku laikā Kultūras ziņas ēterā nebija.* |

**2.3. Satura sagatavošanā iesaistītā personāla (žurnālisti, operatori, programmu vadītāji, moderatori, ilustrāciju autori utt.), kā arī sociālo mediju platformu redaktoru un autoru kompetence un profesionalitāte, atbilstība profesionālajiem standartiem.**

|  |
| --- |
| *Raidījuma veidotāji pieredzējuši un kompetenti, spēj darboties gan tiešraidēs, gan veidot sižetus. Raidījuma vadītāji Adriāna Roze, Liene Jakovļeva, Jānis Holšteins- Upmanis – kompetenti un raidījumam atbilstoši vadītāji.*  *Žurnālisti Līga Gaigala, Anete Lesīte, Jānis Lācis u.c. veido klasisku sižetus par kultūras norisēm, tajos nav konfliktu vai pretrunu. Zanes Brikmanes sižetos paradās kritikas komponentes, piemēram, par Dz. Sv. Ekoloģisko pēdu, taču kritika paliek virspusē un ātri tiek atspēkota.*  *Cik var spriest, tas ir redakcijas uzstādījums – atspoguļot un nekritizēt.* |

### **REKOMENDĀCIJAS**

**3.1. Vai sabiedriskā pasūtījuma ietvaros būtu jāturpina šāda satura nodrošināšana arī nākotnē?**

|  |
| --- |
| *Šobrīd Kultūras ziņām atvēlētas apmēram 12-13 minūtes dienā. Šāds formāts pieļauj ātru pārskrējienu notikumiem, bet nevar iedziļināties vai analizēt procesus. LTV ēterā tam paredzēti citi raidījumi- “Kultūršoks” un “Kultūrdeva”. Kopumā kultūras informācijas LTV saturā ir pietekoši, bet tā neveido saprotamu kopumu, kas ļauj sistēmiski sekot procesiem kultūras nozarēs. Arī “Kultūrdeva” ir žurnāla tipa raidījums, kas cenšas skart dažādas tēmas vienā raidījumā. Uzskatu, ka tāds ētera plānojums neļauj kvalitatīvi uzkrāt un arhivēt informāciju par kultūras procesiem Latvijā.* |

**3.2. Vai projekta realizēšanai būtu nepieciešami kādi profesionālie redakcionālās prakses un satura uzlabojumi? Ja jā, kādi?**

|  |
| --- |
| *Kultūras ziņām tādām, kādas tās ir tagad, īpaši uzlabojumi nav vajadzīgi.* |

**3.3. Papildu secinājumi un rekomendācijas.**

|  |
| --- |
| *Kultūras atspoguļojums LTV ir apjomīgs, bet sadrumstalots. Ieteiktu atgriezties pie tematiskiem blokiem vai raidījumu cikliem par dažādām mākslas un kultūras nozarēm. Pārplānojot programmu rekomendēju žurnālistiem specializēties un iedziļināties katram savā nozarē.* |